Βιασμός

Βιασμός ονομάζεται η συνουσία ή άλλη σεξουαλική επαφή χωρίς την συγκατάθεση ενός ατόμου. Δεδομένου ότι αποτελεί νομικό αδίκημα, ο ακριβής ορισμός του βιασμού είναι διαφορετικός από χώρα σε χώρα, ενώ έχει σαφέστατα αλλάξει στη διάρκεια των ετών.

Χαρακτηριστικά, ο ορισμός στις ΗΠΑ άλλαξε το 2012 ώστε να περιλαμβάνει ως θύματα και τους άνδρες (ενώ ο προηγούμενος νόμος του 1927 περιελάμβανε μόνο τις γυναίκες).ΣΤΙΣ ΗΠΑ ΙΣΧΥΕΙ ΑΠΟ ΤΟ 1927 Αλλάζει ο ορισμός του βιασμού - Καλύπτει πλέον και άνδρες, iefimerida.gr, 7/1/2012 

Στην Ελλάδα, ο ποινικός κώδικας του νεοσύστατου ελληνικού κράτους το 1834, συντάκτης του οποίου ήταν ο Μάουρερ, θεωρούσε βιασμό την εξαναγκασμένη συνουσία ανεξαρτήτως φύλου, ενώ ο προηγούμενος κώδικας, το Απάνθισμα των εγκληματικών, της προσωρινής κυβέρνησης της επαναστατημένης Ελλάδας του 1824, ανέφερε μόνο την περίπτωση «φθοράς» από έγγαμο.Απάνθισμα των εγκληματικών, 1 Αυγούστου 1824, Β΄ Εθνοσυνέλευση ΆστρουςΒιασμός, Θεοδώρα Μανδέλου, Μάρθα Πολύχρου, Πάτρα 2006, πτυχιακή εργασία, ΑΤΕΙ Πάτρας, Σχολή επαγγελμάτων υγείας και πρόνοιας, τμήμα κοινωνικής εργασίας   Το άρθρο 336 τροποποιήθηκε για να συμπεριλάβει τον ορισμό της σεξουαλικής βίας βάσει συναίνεσης και συμπεριλήφθηκε στον νέο ελληνικό ποινικό κώδικα στις 6 Ιουνίου 2019. Το άρθρο 336 τέθηκε σε ισχύ την 1η Ιουλίου 2019.
 'Όποιος με σωματική βία ή με απειλή σοβαρού και άμεσου κινδύνου ζωής ή σωματικής ακεραιότητας εξαναγκάζει άλλον σε επιχείρηση ή ανοχή γενετήσιας πράξης τιμωρείται με κάθειρξη τουλάχιστον δέκα ετών.' (Άρθρο 336.1 Ποινικός Κώδικας).
 'Όποιος, εκτός από την περίπτωση της παραγράφου 1, επιχειρεί γενετήσια πράξη χωρίς τη συναίνεση του παθόντος, τιμωρείται με κάθειρξη έως δέκα έτη.' (Άρθρο 336.4 Ποινικός Κώδικας).

Στην Κύπρο, στο κεφ. 154 του περί Ποινικού Κώδικα Νόμου, ο ορισμός του βιασμού αναφερόταν αποκλειστικά στις γυναίκες από το 1960 έως το 2020, αλλά το 2020 η Κύπρος ενημέρωσε τα άρθρα 144, 145 και 146 για να συμπεριλάβει άνδρες και ΛΟΑΤ άτομα.Ο περί Ποινικού Κώδικα Νόμος (ΚΕΦ.154), Παγκύπριος Δικηγορικός Σύλλογος, ανακτήθηκε στις 28/01/2020

Ο βιασμός καταγράφεται ως αδίκημα ήδη από τον Κώδικα του Χαμουραμπί του 18ου αιώνα π.Χ.

Αναφορές

Εξωτερικοί σύνδεσμοι

Κατηγορία:Ανάρμοστη σεξουαλική συμπεριφορά

Κατηγορία:Βία εις βάρος γυναικών
Κατηγορία:Εγκλήματα
Κατηγορία:Σεξουαλική κακοποίηση

Κατηγορία:Σεξουαλικά εγκλήματα
Κατηγορία:Οξύς πόνος